b'\n_START_ARTICLE_\nNouvelle cuisine\n_START_PARAGRAPH_\nNouvelle cuisine (din francez\xc4\x83, \xc3\xaensemn\xc3\xa2nd \xe2\x80\x9eBuc\xc4\x83t\xc4\x83ria noua \xe2\x80\x9d) este o abordare moder\xc4\x83 \xc3\xaen buc\xc4\x83t\xc4\x83ria francez\xc4\x83 care pune accent pe modul de prezentare a produselor culinare. Ea s-a dezvoltat \xc3\xaen anii 1960-1970 pun\xc3\xa2nd \xc3\xaen valoare m\xc3\xa2nc\xc4\x83rurile proaspete, u\xc8\x99oare \xc8\x99i cu arome clare. Prin contrast cu buc\xc4\x83t\xc4\x83ria clasic\xc4\x83, \xe2\x80\x9enoua buc\xc4\x83t\xc4\x83rie\xe2\x80\x9c se caracterizeaz\xc4\x83 prin m\xc3\xa2nc\xc4\x83ruri mai u\xc8\x99oare, mai delicate, foarte important fiind \xc3\xaens\xc4\x83 modul de prezentare influen\xc8\x9bat se pare de stilul de montare al preparatelor din buc\xc4\x83t\xc4\x83ria japonez\xc4\x83.\n_START_SECTION_\nIstoric\n_START_PARAGRAPH_\nTermenul nouvelle cuisine a fost folosit de multe ori \xc3\xaen istoria buc\xc4\x83t\xc4\x83riei franceze. \xc3\x8en 1740 de exemplu, activitatea unor buc\xc4\x83tari ca Vincent La Chapelle, Fran\xc3\xa7ois Marin sau Menon a fost descris\xc4\x83 ca fiind noua buc\xc4\x83t\xc4\x83rie. Apoi \xc3\xaen anii 1880 \xc8\x99i 1890, munca lui Georges Auguste Escoffier a fost descris\xc4\x83 cu acela\xc8\x99i termen. Utilizarea modern\xc4\x83 poate fi atribuit\xc4\x83 autorilor Andr\xc3\xa9 Gayot  , Henri Gault \xc8\x99i Christian Millau, care a folosit conceptul pentru a descrie preparatele unor mae\xc8\x99tri buc\xc4\x83tari ca Paul Bocuse, Alain Capela \xc8\x99i Jean-Pierre Troisgros, Michel Guerard, Roger \xc8\x99i Oliver Raymond, mul\xc8\x9bi dintre ace\xc8\x99tia fiind elevii lui Fernand Point. Paul Bocuse a sus\xc8\x9binut c\xc4\x83 Gault a folosit pentru prima dat\xc4\x83 termenul pentru a descrie produsele alimentare preparate de Bocuse \xc8\x99i de al\xc8\x9bi buc\xc4\x83tari de top pentru zborul inaugural al avionului Concorde din 1969. Cunoscu\xc8\x9bii criticii culinari Gault \xc8\x99i Milleu scriu c\xc4\x83 Nouvelle cuisine a ap\xc4\x83rut ca reac\xc8\x9bie la buc\xc4\x83t\xc4\x83ria clasic\xc4\x83 complex\xc4\x83 \xc8\x99i rigid\xc4\x83 codificat\xc4\x83 cu ani \xc3\xaen urm\xc4\x83 de c\xc4\x83tre Escoffier.'